కిస్మత్

కిస్మత్‌ 2024లో తెలుగులో విడుదలైన కామెడీ ఎంటర్‌టైనర్‌ సినిమా. కామ్రేడ్‌ ఫిల్మ్‌ ఫ్యాక్టరీ, అథీరా ప్రొడక్షన్స్‌ బ్యానర్‌పై రాజు నిర్మించిన ఈ సినిమాకు శ్రీనాథ్‌ బాదినేని దర్శకత్వం వహించాడు. నరేష్‌ ఆగస్త్య, అభినవ్‌ గోమఠం, విశ్వదేవ్‌ ప్రధాన పాత్రలలో నటించిన ఈ సినిమా ట్రైలర్‌ను 2024 జనవరి 27న విడుదల చేసి, సినిమా 2024 ఫిబ్రవరి 2న సినిమా విడుదలైంది.

ఈ సినిమా 02 ఏప్రిల్ నుండి ఆహా, అమెజాన్ ప్రైమ్ వీడియో ఓటీటీలో స్ట్రీమింగ్ ప్రారంభమైంది.

కథ
కార్తీక్ (నరేష్ అగస్త్య), అభి (అభినవ్ గోమఠం), కిరణ్ (విశ్వదేవ్ రాచకొండ) ముగ్గురు ఫ్రెండ్స్ బిటెక్ పూర్తి చేసి ఉద్యోగ రాక ఊళ్ళో ఖాళీగా ఉంటారు.  మంచిర్యాలలో ఓ గొడవలో పోలీస్ స్టేషన్ వరకు వెళ్లి ఇంట్లోవారు తిట్టడంతో మళ్ళీ హైదరాబాద్ కి వెళ్లి  ఒక రూమ్ తీసుకొని ఉద్యోగ వేటలో ఉండగా కార్తీక్ ఓ ఇంటర్వ్యూకి వెళ్లగా అక్కడ తాన్యా(రియా సుమన్)తో పరిచయం ప్రేమగా మారుతుంది. మరోవైపు రాజకీయ నాయకుడు జనార్దన్అ జయ్ ఘోష్) దగ్గర పనిచేసే సూరి (టెంపర్ వంశీ) పరిచయం అవ్వడంతో అతనితో పాటు ర్యాలీకి వెళ్తే డబ్బులు వస్తాయని తెలిసి కొన్నాళ్ళు ర్యాలీల్లో పాల్గొంటారు.

ఓ వ్యక్తి వచ్చి బ్యాక్ డోర్ ద్వారా ఉద్యోగం వచ్చేలా చేస్తా అని, దానికి 10 లక్షలు ఖర్చు అవుతుంది అనడంతో డబ్బు కోసం ఆ ముగ్గురు వ్యక్తులు కలిసి డబ్బు కాజేసే ప్రయత్నంలో వాళ్లకి 20 కోట్లు దొరుకుతాయి. అదే సమయంలో అజయ్ ఘోష్ 20 కోట్లు పోవడం జరుగుతుంది.  జనార్దన్ ఇరవై కోట్లు ఎలా పోయాయి? సూరి, పోలీసాఫీసర్ వివేక్ (అవసరాల శ్రీనివాస్) ఆ డబ్బుల కోసం వెతకడం ?  ఆ డబ్బులు చివరికి ఎవరి దగ్గరకు వెళ్లాయి? ఆ తరువాత ఏమి జరిగింది అనేదే మిగతా సినిమా కథ.

నటీనటులు
నరేశ్ ఆగస్త్య
అభినవ్‌ గోమఠం
 విశ్వదేవ్ రాచకొండ
అవసరాల శ్రీనివాస్
రియా సుమన్
అజయ్ ఘోష్
టెంపర్ వంశీ
చమ్మక్ చంద్ర
రచ్చ రవి
జోర్దార్‌ సుజాత
కేదార్ శంకర్
వై. కాశీ విశ్వనాథ్
గంగవ్వ
 పద్మావతి
 మాణిక్ రెడ్డి

సాంకేతిక నిపుణులు
బ్యానర్: కామ్రేడ్‌ ఫిల్మ్‌ ఫ్యాక్టరీ, అథీరా ప్రొడక్షన్స్‌ 
నిర్మాత:రాజు 
కథ, స్క్రీన్‌ప్లే, దర్శకత్వం: శ్రీనాథ్‌ బాదినేని
సంగీతం:మార్క్‌ కె రాబిన్‌ 
సినిమాటోగ్రఫీ:వేదరామన్‌ శంకరన్‌
ఎడిటర్: విప్లవ్ నైషధం
సౌండ్ డిజైన‌ర్‌: నాగార్జున తాళ్లపల్లి

మూలాలు

బయటి లింకులు


వర్గం:2024 తెలుగు సినిమాలు